แบงก์โน้ตส์
นอกจากจะเก่งเรื่องการจัดเก็บรายได้เข้ากระเป๋าแล้ว ฝีมือการให้บริการก็ใช่ย่อย
22 ธ.ค. 2554

ต้องประกาศให้แซบ
นอกจากจะเก่งเรื่องการจัดเก็บรายได้เข้ากระเป๋าแล้ว ฝีมือการให้บริการก็ใช่ย่อย จน “จิตรมณี สุวรรณพูล” รองอธิบดีกรมสรรพากร อดดีใจไม่ไหว ไม่ประกาศให้โลกรู้ไม่ได้...แว้ว 
เมื่อกรมสรรพากรเพิ่งคว้ารางวัลใหญ่มาจากสำนักงานคณะกรรมการพัฒนาระบบราชการ (ก.พ.ร.) ถึง 3 รางวัล คือ 1.รางวัลเกียรติยศ คุณภาพการให้บริการประชาชน สำหรับนวัตกรรมสำนักงานบริการขวัญใจประชาชนของสรรพากรภาค 7 
2.รางวัลดีเด่น สำหรับกระบวนงานการให้บริการผู้ขอคืนภาษีเงินได้บุคคลธรรมดา ของสำนักงานบริหารการเสียภาษีทางอิเล็กทรอนิกส์ และ 3.รางวัลชมเชย ประเภทนวัตกรรมการให้บริการยื่นแบบ ภ.ง.ด.50 และ ภ.ง.ด.51 ของสรรพากรภาค 5 ว้าว มาแบบไร้คู่แข่ง